CELEX: 62020TN0170
Language: sk
Date: 2020-03-18 00:00:00
Title: Vec T-170/20: Žaloba podaná 18. marca 2020 – Rochefort/Parlament

8.6.2020   
            
            
               SK
            
            
               Úradný vestník Európskej únie
            
            
               C 191/26
            
         
      Žaloba podaná 18. marca 2020 – Rochefort/Parlament
      (Vec T-170/20)
      (2020/C 191/35)
      Jazyk konania: francúzština
      
         Účastníci konania
      
      
         Žalobca: Robert Rochefort (Paríž, Francúzsko) (v zastúpení: M. Stasi, J. Teheux a J. Rikkers, advokáti)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie generálneho tajomníka Európskeho parlamentu zo 17. decembra 2019,
               
            
                  —
               
               
                  zrušil oznámenie o dlhu č. 7000000069 z 22. januára 2020, ktorým sa nariaďuje vymáhanie sumy 61 423,40 eura,
               
            
                  —
               
               
                  uložil Európskemu parlamentu povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu generálneho tajomníka Európskeho parlamentu zo 17. decembra 2019 pristúpiť k vymáhaniu bezdôvodne vyplatených súm určených na parlamentných asistentov, ako aj k oznámeniu o dlhu, ktoré s tým súvisí, žalobca uvádza štyri žalobné dôvody.
      
                  1.
               
               
                  Prvý žalobný dôvod založený na nedostatočnom odôvodnení napadnutého rozhodnutia, keďže odôvodnenie generálneho tajomníka Európskeho parlamentu je nejednoznačné a neuvádza v akom rozsahu predložené doklady nepredstavovali dôkazy o práci.
               
            
                  2.
               
               
                  Druhý žalobný dôvod založený na obrátení dôkazného bremena. V tejto súvislosti žalobca zastáva názor, že mu neprislúchalo predložiť dôkaz o práci jeho parlamentného asistenta, ale naopak Parlament mal preukázať opak.
               
            
                  3.
               
               
                  Tretí žalobný dôvod založený na nesprávnom posúdení v napadnutom rozhodnutí, keďže skutočnosti uvádzané generálnym tajomníkom Európskeho parlamentu sú nepresné.
               
            
                  4.
               
               
                  Štvrtý žalobný dôvod založený na zásade proporcionality, keďže suma požadovaná od žalobcu vychádza z predpokladu, že parlamentný asistent pre žalobcu nikdy nepracoval.